SPRÁVA KOMISIE EURÓPSKEMU PARLAMENTU A RADE Kvalita benzínu a motorovej nafty, ktoré sa používajú pri cestnej doprave v Európskej únii: Deviata výročná správa (Oznamovací rok 2010) /* COM/2012/0749 final */





SPRÁVA KOMISIE EURÓPSKEMU PARLAMENTU A RADE Kvalita benzínu a motorovej nafty, ktoré sa používajú pri cestnej doprave v Európskej únii: Deviata výročná správa (Oznamovací rok 2010) Zhrnutie Smernicou 98/70/ES[1] sa stanovujú minimálne technické špecifikácie týkajúce sa zdravia a životného prostredia pre palivá, ktoré sa majú používať vo vozidlách so zážihovými a vznetovými motormi. Kvalita paliva je dôležitá z hľadiska životného prostredia, pretože má vplyv na emisie škodlivín z motorov, a teda aj na kvalitu ovzdušia. Ovplyvňuje aj úroveň náročnosti a nákladnosť dosahovania požadovaných limitných hodnôt emisií škodlivín a skleníkových plynov na strane výroby. Nerešpektovanie špecifikácií týkajúcich sa paliva môže viesť k zvýšeniu emisií (napríklad nadmerný obsah oxygenátov môže spôsobiť zvýšenie emisií NOx), v dôsledku čoho by mohlo dôjsť k poškodeniu motora a sústav následného spracovania výfukových plynov (napríklad nadmerný obsah síry poškodzuje katalyzátor), čo vedie k väčšiemu znečisteniu ovzdušia. S cieľom zabezpečiť súlad s normami kvality palív, ktorých dodržiavanie je podľa tejto smernice povinné, sa od členských štátov vyžaduje zavedenie systémov monitorovania kvality palív. V článku 8 smernice 98/70/ES sa vyžaduje, aby Komisia uverejňovala výročné správy o kvalite palív v členských štátoch. V tejto deviatej správe Komisie sa sumarizujú údaje predložené členskými štátmi o kvalite benzínu a motorovej nafty, ako aj o objemoch predaných palív za rok 2010. Všetky členské štáty predložili úplnú správu za rok 2010. Niektoré členské štáty predložili správu až po požadovanom termíne, ktorým bol 30. jún. Pokiaľ ide o dodržiavanie termínov predkladania správ, situácia sa v porovnaní s rokom 2009 mierne zhoršila. 17 členských štátov predložilo svoje správy za rok 2010 pred stanoveným termínom a zo zostávajúcich 10 správ bolo 5 správ predložených 3 mesiace i dlhšie po termíne na predloženie správ. Z údajov získaných v rámci monitorovania kvality palív v roku 2010 vyplýva, že špecifikácie benzínu a motorovej nafty stanovené v smernici 98/70/ES sa všeobecne dodržiavali, a zistilo sa len niekoľko prekročení špecifikácií. Hlavné parametre, pri ktorých sa zistilo prekročenie špecifikácií v prípade benzínu, boli oktánové číslo stanovené výskumnou/motorovou metódou (RON/MON)[2], tlak pár v letnom období[3], destilácia/odparovanie pri 100/150 °C[4] a maximálny obsah síry. Hlavné parametre, pri ktorých sa zistilo prekročenie špecifikácií v prípade motorovej nafty, boli obsah síry, bod 95 % destilácie a cetánové číslo. Keďže prekročenia špecifikácií sú pomerne zriedkavé a väčšina členských štátov prijíma opatrenia s cieľom vyradiť nevyhovujúce palivá z predaja, Komisii nie sú v tejto súvislosti známe nijaké negatívne následky na emisie vozidiel ani na fungovanie motorov. Komisia však vyzýva členské štáty, aby aj naďalej prijímali opatrenia na zabezpečenie úplnej zhody tak, aby sa takéto problémy v budúcnosti nevyskytovali. Nízky obsah síry pomáha pri znižovaní znečistenia ovzdušia a pri zavádzaní novej technológie motorov. 1. januára 2009 nadobudla platnosť nová špecifikácia motorových palív určených pre cestné vozidlá, ktorou sa obmedzujú limitné hodnoty obsahu síry u všetkých motorových palív určených pre cestné vozidlá v EÚ na 10 ppm (bezsírne palivá). V súčasnosti ide o druhý rok predkladania správ od nadobudnutia platnosti tejto požiadavky. V roku 2010 sa naďalej dosahovala priemerná úroveň obsahu síry pod stanoveným limitom, ako sa uvádza v tabuľke 1. Tabuľka 1: Trend priemerného obsahu síry v benzíne a v motorovej nafte v jednotlivých rokoch EÚ || Priemerný obsah síry v ppm* Palivo/rok || 2002 || 2003* || 2004* || 2005* || 2006** || 2007*** || 2008*** || 2009*** || 2010 Benzín || 51 || 37 || 38 || 19 || 18 || 18 || 14 || 6 || 6 Motorová nafta || 169 || 125 || 113 || 25 || 22 || 23 || 18 || 8 || 7.5 *Okrem Francúzska, ktoré v rokoch 2003 až 2005 nepredložilo správu. **Okrem Malty, ktorá v roku 2006 nepredložila správu. *** Okrem Luxemburska, ktoré nepredložilo správu v rokoch 2007, 2008 a v plnej miere ani v roku 2009. Národné systémy monitorovania kvality palív sa stále značne líšia. Očakáva sa však, že požiadavkami smernice sa podporí dosiahnutie homogénnosti a zvýšenie kvality predkladaných správ. 2. Úvod Špecifikácie benzínu a motorovej nafty predávaných v Európskej únii sú stanovené v smernici 98/70/ES. V smernici sa od členských štátov vyžaduje, aby predkladali zhrnutie o kvalite palív predávaných na ich území. Od roku 2004 sa od členských štátov vyžaduje, aby predkladali správy o svojom monitorovaní podľa európskej normy EN 14274[5] alebo podľa systémov s rovnakým stupňom spoľahlivosti. V článku 8 smernice 98/70/ES, zmenenom a doplnenom článkom 1 ods. 5 smernice 2003/17/ES, sa od Komisie vyžaduje, aby uverejnila výsledky správ členských štátov o kvalite palív. V súlade s uvedenou požiadavkou sa v tejto deviatej správe Komisie uvádza zhrnutie údajov o kvalite benzínu a motorovej nafty, ako aj o objemoch palív predaných v EÚ za rok 2010. Správy z predchádzajúcich rokov sa nachádzajú na webových stránkach Komisie[6]. 3. Národné monitorovacie systémy Rozhodnutím Komisie 2002/159/ES a európskou normou EN 14274 sa zvýšila užitočnosť týchto informácií a uľahčila analýza trendov, pokiaľ ide o palivá v EÚ. Neustále sa zlepšuje kvalita štruktúry systémov monitorovania, dodržiavanie limitných hodnôt a úroveň informácií poskytovaných v predkladaných správach. Stále však ešte existuje niekoľko kľúčových oblastí, ktoré si vyžadujú zlepšenie a ktoré možno zhrnúť takto: Členským štátom sa odporúča, aby ďalej zlepšovali dodržiavanie termínov predkladania správ. Niekoľko členských štátov neodoberá dostatočné množstvo vzoriek všetkých druhov palív alebo odoberá nedostatočný počet vzoriek na čerpacích staniciach (na rozdiel od skladov/rafinérií), v dôsledku čoho nedochádza k splneniu požiadaviek európskej normy EN 14274[7] (pozri obrázok 4). Ak členské štáty používajú svoje vlastné národné monitorovacie systémy, mali by ich podrobne opísať, aby bolo možné overiť, či sú v súlade s európskou normou. Tento opis by mal preukázať rovnocennosť štatistickej spoľahlivosti tohto systému monitorovania s normou EN 14274. Správy členských štátov sa posudzujú podľa príslušných sezónnych období, aby sa zabezpečila porovnateľnosť správ v rámci celej EÚ. Pokiaľ sa členský štát rozhodne využiť iné ako špecifikované sezónne obdobie, príslušné informácie by mal poskytnúť v národnej prílohe v rámci správy o monitorovaní kvality palív. 4. Predkladanie správ v roku 2010 4.1 Kvalita a objem palív Na rozdiel od predchádzajúcich rokov nová (zavedená v roku 2009) limitná hodnota maximálneho obsahu síry, ktorá je stanovená na 10 ppm v prípade všetkých motorových palív určených pre cestné vozidlá, vyvolala prudký prechod z benzínu s oktánovým číslom RON 95 (< 50 mg/kg) na benzín s oktánovým číslom RON 95 (< 10 mg/kg). Pokiaľ ide o oktánové číslo, vo väčšine prípadov predaja benzínu v roku 2010 (67 %) išlo o benzín s oktánovým číslom RON 95. Zvyšný percentuálny podiel celkového predaja benzínu pozostával z 27 % predaja benzínu s oktánovým číslom 95=<RON<98, z asi 5 % predaja benzínu s oktánovým číslom RON 98 a z 1 % predaja benzínu s oktánovým číslom RON 91. Obrázok 1: Podiel predaja palív v EÚ v roku 2010 podľa druhu paliva (%)* Milióny litrov || || || RON=91 || || || RON = 95 || || || RON 95=<RON<98 || || || RON 98 || || || Motorová nafta Tabuľka 2: Zhrnutie za rok 2010 podľa druhu paliva Druh paliva || Milióny litrov || Podiel na trhu EÚ Bezolovnatý benzín min. RON=91 || 1,618 || 1% Bezolovnatý benzín min. RON=95 || 80,308 || 67% Bezolovnatý benzín 95≤RON<98 || 32,898 || 27% Bezolovnatý benzín RON≥98 || 6,409 || 5% Benzín spolu || 121,233 || 100,0% Motorová nafta (<10 ppm S) || 246,841 || 100,0% Motorová nafta spolu || 246,841 || 100,0% || || Časové trendy v rámci predaja palív na trhu EÚ Obrázok 2 ilustruje vývoj spotreby palív v EÚ za posledných 10 rokov. Vyplýva z neho jasný nárast spotreby motorovej nafty v porovnaní s benzínom. Obrázok 2: vývoj spotreby palív v EÚ Milióny litrov || Okrem Francúzska, ktoré v rokoch 2003 až 2005 nepredložilo žiadne správy, a okrem Luxemburska, ktoré nepredložilo žiadne správy v rokoch 2007 až 2009, a Malty, ktorá nepredložila žiadne správy v rokoch 2006 a 2009. Predaj palív v rámci EÚ-27 podľa druhu paliva V tabuľke 3 sa uvádza spotreba palív za rok 2010 podľa druhu paliva a členského štátu Tabuľka 3: Spotreba palív podľa druhu paliva a členského štátu Druh paliva || Predaj benzínu (milióny litrov) || Predaj motorovej nafty (milióny litrov) členský štát || min. RON=91 || min. RON=95 || 95≤ RON <98 || RON ≥98 || benzín spolu || motorová nafta spolu Rakúsko || 150 || - || 2,251 || 64 || 2,465 || 7,437 Belgicko || - || 1,251 || - || 363 || 1,614 || 7,733 Bulharsko || - || 847 || - || - || 847 || 2,168 Cyprus || - || 479 || - || 47 || 526 || 428 Česká republika || 5 || - || 2,459 || 49 || 2,513 || 4,637 Dánsko || 517 || 1,570 || - || 3 || 2,090 || 3,101 Estónsko || - || - || 338 || 33 || 371 || 572 Fínsko || - || 2,075 || 162 || - || 2,237 || 2,790 Francúzsko || - || 8,677 || - || 2,202 || 10,879 || 39,749 Nemecko || 943 || - || 24,901 || 740 || 26,584 || 38,356 Grécko || - || 4,634 || 220 || 153 || 5,007 || 2,977 Maďarsko || - || 1,743 || - || 47 || 1,790 || 3,274 Írsko || - || 1,974 || - || - || 1,974 || 2,672 Taliansko || - || 11,678 || - || - || 11,678 || 30,238 Lotyšsko || - || - || 347 || 29 || 376 || 801 Litva || - || 385 || - || 9 || 394 || 1,190 Luxembursko || 1 || 373 || - || 92 || 466 || 1,894 Malta || - || - || 91 || 10 || 101 || 120 Holandsko || - || 5,496 || - || 75 || 5,571 || 7,634 Poľsko || - || 5,138 || - || 513 || 5,651 || 13,896 Portugalsko || - || - || 1,703 || 187 || 1,890 || 5,898 Rumunsko || - || - || 1,274 || 793 || 2,067 || 4,997 Slovensko || - || 781 || - || 19 || 800 || 1,281 Slovinsko || - || - || 660 || 79 || 739 || 1,419 Španielsko || - || 6,908 || - || 766 || 7,674 || 31,540 Švédsko || - || 4,394 || - || 138 || 4,532 || 5,164 Spojené kráľovstvo || - || 19,444 || 953 || - || 20,397 || 24,875 V tabuľke 3 sa uvádza objem predaja palív podľa členského štátu a druhu paliva. Vyplýva z nej niekoľko všeobecných trendov: · Vo všetkých s výnimkou dvoch členských štátov dominuje na trhu motorová nafta. · Belgicko preukazuje najvýznamnejšiu závislosť na motorovej nafte, ktorá v rámci predaja palív dosahuje až 82,7 % trhového podielu, čo je najvyšší podiel zo všetkých členských štátov. · V roku 2010 sa v Nemecku zaznamenal najvyšší objem predaja palív so 17,6 % celkového predaja palív v EÚ, kde predaj benzínu dosiahol 21,9 % podiel a predaj motorovej nafty 15,5 % podiel. Druhé miesto v rámci trhu s palivami dosiahlo Francúzsko s 13,8 % podielom predaja benzínu a motorovej nafty v rámci EÚ, čo predstavuje 9,0 % podiel predaja benzínu a 16,1 % podiel predaja motorovej nafty. V prípade Spojeného kráľovstva sa zaznamenal celkový predaj palív na úrovni 12,3 % celkového predaja palív so 16,8 % podielom v rámci predaja benzínu a 10,1 % podielom v rámci predaja motorovej nafty. Podobne ako v období 2001 až 2009 vykázali v roku 2010 najväčší predaj palív Francúzsko, Nemecko, Taliansko, Španielsko a Spojené kráľovstvo. Od roku 2001 sa zvýšila homogénnosť v rámci druhov palív, ktoré sa uvádzajú ako dostupné v celej EÚ. Rozdiel medzi druhmi benzínu spočíval najmä v rozličných oktánových úrovniach (kategória RON). V roku 2010 iba šesť členských štátov oznámilo, že majú tri dostupné druhy benzínu, pričom ostatné členské štáty oznámili dva druhy (žiaden členský štát neoznámil dostupnosť iba jedného druhu benzínu). Do roku 2009 boli v Európskej únii dostupné iba dva druhy motorovej nafty na použitie v cestných vozidlách: nízkosírny a bezsírny druh (t j. s koncentráciami nižšími ako 10 ppm síry). Ako sa očakávalo a neskôr aj potvrdilo na základe údajov za rok 2010, všetky členské štáty uskutočnili prechod na 100 % bezsírne naftové palivá v súlade so záväznou limitnou hodnotou obsahu síry, v dôsledku čoho sa počet druhov motorovej nafty znížil na jeden. 5. Odber vzoriek a predkladanie správ V norme EN 14274 sa uvádzajú podrobné požiadavky týkajúce sa počtu a miest odberu vzoriek, o ktorých majú členské štáty informovať prostredníctvom svojich správ o kvalite palív. V tejto norme sa uvádza zoznam faktorov, ktoré treba zohľadniť pri posudzovaní režimu odberu vzoriek, medzi ktoré patrí počet rafinérií zásobujúcich trh, počet dostupných druhov palív a počet rôznych dovezených druhov a zdrojov palív. V norme sa uvádza minimálny počet vzoriek na druh paliva na každé zimné a letné obdobie. V predchádzajúcich rokoch sa u členských štátov vyskytovala neistota ohľadom požiadaviek týkajúcich sa odberu vzoriek. Za posledné roky sa však táto situácia zlepšila, pokiaľ ide o počet vzoriek a rozdelenie predkladania správ na letné a zimné obdobie. V tabuľke 4 sa uvádza údaje za rok 2010 týkajúce sa odberu a predkladania správ v prípade jednotlivých štátov. Celkový počet požadovaných minimálnych vzoriek sa vypočíta v prípade, že členský štát použil štatistický model uvedený v norme EN 14274, a to za predpokladu, že pre každý model je známa minimálna požiadavka týkajúca sa vzorky[8]. V tabuľke sa uvádza aj rozpis údajov o celkových odobratých vzorkách a o odbere vzoriek uskutočnenom na čerpacích staniciach. Tento rozpis v roku 2010 neposkytli všetky členské štáty (Švédsko, Spojené kráľovstvo, Nemecko a Lotyšsko). V norme EN 14274 sa uvádza, že v rámci minimálnych požiadaviek by sa mali vzorky odoberať na miestach výdaja paliva, ktoré sú definované ako „maloobchodné alebo komerčné miesta, na ktorých sa čerpajú palivá do motorových vozidiel na účely pohonu.“ Preto by sa na účely splnenia minimálnych požiadaviek odberu vzoriek mali okrem odberov vzoriek na čerpacích staniciach uskutočňovať všetky odbery vzoriek v distribučných termináloch alebo rafinériách. V prípade, že členské štáty predložili správu o použití „národného monitorovacieho systému“[9], vykonalo sa posúdenie rovnocenných minimálnych požiadaviek týkajúcich sa vzoriek podľa veľkosti krajiny, ako aj posúdenie ďalších poskytnutých podrobností. Ak je známe miesto odberu vzoriek, je možné určiť, či je množstvo odobratých vzoriek v súlade s normou EN 14274. Sedem členských štátov (používajúcich buď systém vychádzajúci z normy EN 14274, alebo národný monitorovací systém) nepostupovalo v úplnom súlade s požiadavkami danej normy. K predmetnej situácii došlo z dôvodu miest odberu vzoriek a počtu odobratých vzoriek. Tieto problémy však neohrozujú účinnosť a dôveryhodnosť výsledkov oznámených Komisii. Komisia v súčasnosti spolupracuje s členskými štátmi na objasňovaní dôvodov týchto odchýlok a usiluje sa o zabezpečenie zlepšenia tejto situácie v budúcnosti. V tabuľke 4 sa podrobne uvádzajú minimálne požiadavky týkajúce sa počtu vzoriek, ktoré sa majú odobrať z čerpacích staníc v záujme toho, aby členské štáty preukázali súlad so smernicou. Tabuľka 4: Zhrnutie odberu vzoriek a predkladania správ členskými štátmi v súvislosti s požiadavkami smernice 98/70/ES a európskej normy EN 14274 ČŠ || Model FQMS (1) || Veľkosť(2) || Oddelené zimné a letné obdobie? (3) || Vzorky podľa druhu paliva a obdobia (4) || Celkový počet požadovaných vzoriek (5) || Počet odobratých vzoriek (6) || Počet vzoriek odobratých na čerpacích staniciach (7) benzín || nafta || benzín || nafta || benzín || nafta Rakúsko || AT || C || M || ü || 50 || 102 || 100 || 203 || 100 || 203 || 100 Belgicko || BE || N || M || ü || 100 || 400 || 200 || 2133 || 4985 || 2133 || 4958 Bulharsko || BG || B || M || ü || 100 || 200 || 200 || 427 || 468 || 418 || 456 Cyprus || CY || C || M || ü || 50 || 100 || 100 || 293 || 167 || 149 || 167 Česká republika || CZ || C || M || ü || 50 || 101 || 100 || 747 || 877 || 747 || 877 Dánsko || DK || N || M || ü || 50 || 201 || 100 || 42 || 22 || 42 || 22 Estónsko || EE || C || M || ü || 50 || 103 || 100 || 350 || 200 || 350 || 200 Fínsko || FI || A || M || ü || 50 || 103 || 100 || 185 || 162 || 140 || 117 Francúzsko || FR || B || V || ü || 200 || 416 || 400 || 827 || 395 || 827 || 395 Nemecko || DE || N || V || ü || 200 || 405 || 400 || 417 || 305 || - || - Grécko || EL || A || M || ü || 50 || 105 || 100 || 250 || 120 || 29 || 17 Maďarsko || HU || C || M || ü || 50 || 101 || 100 || 120 || 120 || 120 || 120 Írsko || IE || C || M || ü || 50 || 100 || 100 || 144 || 126 || 92 || 92 Taliansko || IT || A || V || ü || 100 || 200 || 200 || 200 || 200 || 100 || 100 Lotyšsko || LV || N || M || ü || 100 || 400 || 200 || 438 || 674 || - || - Litva || LT || C || M || ü || 50 || 101 || 100 || 101 || 100 || 97 || 95 Luxembursko || LU || C || M || ü || 50 || 104 || 100 || 47 || 75 || 43 || 71 Malta || MT || N || M || ü || 100 || 209 || 200 || 49 || 43 || 39 || 30 Holandsko || NL || A || M || ü || 50 || 100 || 100 || 100 || 100 || 100 || 100 Poľsko || PL || B || V || ü || 200 || 408 || 400 || 291 || 229 || 291 || 229 Portugalsko || PT || N || M || ü || 100 || 209 || 200 || 236 || 118 || 200 || 100 Rumunsko || RO || B || M || ü || 100 || 400 || 200 || 360 || 210 || 360 || 210 Slovensko || SK || C || M || ü || 50 || 101 || 100 || 168 || 137 || 168 || 137 Slovinsko || SI || C || M || ü || 50 || 103 || 100 || 149 || 181 || 145 || 115 Španielsko || ES || N || V || ü || 200 || 409 || 400 || 520 || 264 || - || - Švédsko || SE || N || M || ü || 100 || 203 || 200 || 553 || 620 || - || - Spojené kráľovstvo || UK || N || V || ü || 200 || 404 || 400 || 2195 || 2428 || - || - 6. Súlad so smernicou 98/70/ES v roku 2010 6.1 Benzín V roku 2010 poskytla väčšina členských štátov úplné informácie o súlade s požiadavkami týkajúcimi sa vzoriek benzínu. Na účely určenia súladu je potrebné poznať použitú testovaciu metódu overovania niektorých parametrov (pretože úrovne reprodukovateľnosti a tolerancie sa líšia v závislosti od testovacej metódy). Ustanovila sa požiadavka, aby členské štáty poskytovali tieto informácie podľa vzorovej správy, ktorá síce nie je povinnou súčasťou predkladania správ, no má zásadný význam z hľadiska vymedzenia úrovní súladu. V roku 2010 sa odobralo 11 531 vzoriek benzínu a 13 391 vzoriek motorovej nafty. Medzi parametre, pri ktorých sa v rámci Únie v roku 2010 najčastejšie zistil nesúlad so špecifikáciami, patrili: · V roku 2010 bola hodnota tlaku pár v letnom období prekročená 215 ráz alebo v 1,85 % celkového počtu vzoriek. Je zrejmé, že k mnohým prekročeniam hodnôt dochádza v dôsledku prítomnosti „prechodného paliva“, keď dodávatelia vymieňajú palivo s letnou špecifikáciou za palivo so zimnou špecifikáciou a naopak. · V roku 2010 sa zistilo, že špecifikácie nespĺňalo 59 vzoriek, resp. 0,5 %všetkých vzoriek RON/MON. · V 34 vzorkách alebo v 0,29 % celkového počtu vzoriek sa zistilo prekročenie maximálnej hodnoty obsahu síry 10 ppm s najvyššou dosiahnutou hodnotou 45,9 mg/kg. V prípade všetkých členských štátov však priemerná hodnota obsahu síry zostáva pod povinnou limitnou hodnotou 10 ppm na úrovni 5,88 ppm. Holandsko nepredložilo úplné podrobné údaje týkajúce sa vzoriek, pri ktorých sa zistil nesúlad s limitnými hodnotami tolerancie, a Nemecko nedokázalo poskytnúť podrobnosti týkajúce sa nesúladu v prípade benzínu RON 91. 6.2 Motorová nafta Len dva členské štáty neposkytli v roku 2010 podrobné údaje o vzorkách, ktoré podľa zistení nespĺňali špecifikácie pre motorovú naftu. (Išlo o Lotyšsko a Holandsko, kde v prípade aspoň jednej testovanej vzorky paliva v každom členskom štáte došlo k prekročeniu limitných hodnôt tolerancie). Z piatich parametrov testovaných v roku 2010 v prípade motorovej nafty sa zistil nesúlad so špecifikáciami v týchto prípadoch: · Napriek tomu, že v rámci EÚ dosahuje priemerná hodnota obsahu síry úroveň 6,5 ppm, ktorá je nižšia ako povinná limitná hodnota 10 ppm, v 169 vzorkách alebo 1,26 % celkového počtu vzoriek sa zistili extrémne hodnoty: – Maximálna hodnota 500 mg/kg bola zistená v Bulharsku (kde bola dodávateľovi udelená pokuta v dôsledku nesúladu vzorky paliva so špecifikáciami). – Nesúlad bol zaznamenaný aj v Poľsku, a to v prípade jednej alebo viacerých vzoriek s maximálnou hodnotou obsahu síry 455 mg/kg. Palivo, v ktorom bol zistený extrémne vysoký obsah síry, bolo v Poľsku stiahnuté z trhu. Poľské orgány zároveň informovali o tomto palive nespĺňajúcom stanovené špecifikácie aj úrad pre fiškálnu kontrolu a colné otázky a regionálny inšpektorát ochrany životného prostredia. – V Rumunsku bola zistená hodnota 294 mg/kg (neboli poskytnuté podrobnosti o podniknutom opatrení) a – na Cypre bola zaznamenaná hodnota 94,2 mg/kg, kde sa zistilo, že kontamináciu na čerpacej stanici spôsobilo zmiešanie motorovej nafty s naftou určenou na vykurovanie. Proti tejto čerpacej stanici sa začalo trestné stíhanie. · V roku 2010 bolo celkovo v 38 vzorkách zaznamenané prekročenie destilačných limitných hodnôt. · Spolu v 4 testovaných vzorkách sa zistilo cetánové číslo nezodpovedajúce špecifikácii. 6.3 Zhrnutie V tabuľke 5 sa uvádzajú údaje týkajúce sa miery súladu správ členských štátov za rok 2010 so smernicou 98/70/ES, pokiaľ ide o výsledky analýz vzoriek v porovnaní s limitnými hodnotami tolerancie, ako aj o formu a obsah správy. Medzi zmeny a doplnenia smernice 98/70/ES (smernice 2003/17/ES) patrilo vloženie odseku, v ktorom sa uvádza: „Členské štáty stanovia pokuty, ktoré sa budú uplatňovať pri porušení vnútroštátnych ustanovení prijatých v súlade s touto smernicou. Uvedené pokuty musia byť účinné, primerané a výstražné.“ Niektoré členské štáty poskytli vysvetlenie nápravných opatrení a pokút udelených vnútroštátnymi orgánmi v prípade zistenia, že vzorky nevyhovujú špecifikáciám. Zistilo sa, že celkovo 411 vzoriek z 11 531 vzoriek benzínu testovaných v roku 2010 nespĺňalo špecifikácie a v prípade jedného alebo viacerých parametrov presahovalo limitné hodnoty tolerancie, čo predstavuje mieru nesúladu na úrovni 3,6 %. Z 13 391 vzoriek, u ktorých sa v roku 2010 testovalo 5 povinných parametrov týkajúcich sa nafty, 211 vzoriek nespĺňalo stanovené limitné hodnoty, čo predstavuje 1,6 % všetkých oznámených vzoriek. Podiel vzoriek, v prípade ktorých sa zistil nesúlad so špecifikáciami, je založený na počte odobratých vzoriek, ktorý by mal (v rámci každého členského štátu) závisieť od objemu predaja palív, a na zdrojoch dodávok. V prípade členských štátov využívajúcich národné monitorovacie systémy, ktoré nemusia byť rovnocenné s normou EN 14274, je však okrem toho dôležité posúdiť nesúlad v rámci Únie vážený objemom a počtom vzoriek. Na obrázku 3 je znázornená miera nesúladu vážená objemom predaja a počtom vzoriek. Z obrázka vyplýva rastúci trend na rok 2010. Obrázok 3: Časové trendy všetkých prípadov nesúladu s limitnými hodnotami, pokiaľ ide o benzín a motorovú naftu Nesúlad vyjadrený v % meraných na základe objemu predaja palív || || rok || || motorová nafta || || benzín *Okrem Francúzska, ktoré za roky 2003 -2005 nepredložilo žiadne údaje. Okrem Luxemburska, ktoré nepredložilo žiadne správy v rokoch 2007 až 2009, a Malty, ktorá nepredložila žiadne správy v rokoch 2006 a 2009. Tabuľka 5: Údaje týkajúce sa súladu predkladania správ členských štátov za rok 2010 so smernicou 98/70/ES. || ČŠ || Nesúlad s limitnými hodnotami nevyhovujúce vzorky (NV)/celkový počet vzoriek || Neúplné správy nemerané parametre (NP)/spolu || Neskoro predložené správy || || || (1) || (2) || (3) || || || benzín || motorová nafta || benzín || motorová nafta || || || || NV || spolu || NV || spolu || NP || spolu || NP || spolu || (mesiace) || || AT || 6 || 203 || 3 || 100 || 0 || 18 || 0 || 5 || <1 || || BE || 103 || 2133 || 79 || 4985 || 0 || 18 || 0 || 5 || včas || || BG || 39 || 427 || 56 || 468 || 3 || 18 || 0 || 5 || včas || || CY || 41 || 293 || 1 || 167 || 0 || 18 || 0 || 5 || <1 || || CZ || >61 || 747 || 29 || 877 || 0 || 18 || 0 || 5 || včas || || DK || 0 || 42 || 0 || 22 || 0 || 18 || 0 || 5 || včas || || EE || 17 || 350 || 3 || 200 || 0 || 18 || 0 || 5 || včas || || FI || 0 || 185 || 1 || 162 || 0 || 18 || 0 || 5 || včas || || FR || 56 || 827 || 10 || 395 || 0 || 18 || 1 || 5 || včas || || DE || >7 || 417 || 1 || 305 || 0 || 18 || 0 || 5 || <4 || || EL || 0 || 250 || 0 || 120 || 0 || 18 || 0 || 5 || <1 || || HU || 0 || 120 || 0 || 120 || 0 || 18 || 0 || 5 || včas || || IE || 15 || 144 || 1 || 126 || 0 || 18 || 0 || 5 || včas || || IT || 2 || 200 || 0 || 200 || 1 || 18 || 0 || 5 || <1 || || LV || 0 || 438 || 0 || 674 || 0 || 18 || 0 || 5 || včas || || LT || 0 || 101 || >1 || 100 || 0 || 18 || 0 || 5 || včas || || LU || 7 || 47 || 0 || 75 || 1 || 18 || 0 || 5 || <1 || || MT || 2 || 49 || 3 || 43 || 0 || 18 || 0 || 5 || včas || || NL || >2 || 100 || >1 || 100 || 0 || 18 || 0 || 5 || <5 || || PL || 15 || 291 || 3 || 229 || 0 || 18 || 0 || 5 || včas || || PT || 29 || 236 || 8 || 118 || 0 || 18 || 0 || 5 || <1 || || RO || >5 || 360 || 11 || 210 || 0 || 18 || 0 || 5 || <1 || || SK || 0 || 168 || 7 || 137 || 0 || 18 || 0 || 5 || včas || || SI || 0 || 149 || 0 || 181 || 0 || 18 || 0 || 5 || včas || || ES || 6 || 520 || 0 || 264 || 0 || 18 || 0 || 5 || <2 || || SE || 0 || 553 || 0 || 620 || 6 || 18 || 0 || 5 || včas || || UK || 5 || 2195 || 0 || 2428 || 2 || 18 || 0 || 5 || včas || || počet krajín || 18 || 18 || 5 || 1 || 10 || || || # || Stĺpec || Vysvetlivky (1) Nesúlad s limitnými hodnotami (95 % limity spoľahlivosti) || Nie je možné potvrdiť, či sa limitné hodnoty dodržali vo všetkých vzorkách, ak sú oznámené údaje neúplné. Ak z predložených údajov nebolo možné určiť počet vzoriek, v ktorých sa presiahla limitná hodnota, symbol „>“ znamená, že počet vzoriek, v ktorých sa presiahli limitné hodnoty, je minimálny a mohol by byť väčší. (2) Neúplné správy || V prípade niektorých parametrov možno odoberať menšie počty vzoriek. Je však potrebné odoberať vzorky na analýzu všetkých parametrov s cieľom presne posúdiť kvalitu paliva. Členské štáty by mali jasne uviesť, kedy boli vzorky odobraté a poskytnúť výsledky ich kontroly. (3) Neskoro predložené správy || Smernicou 98/70/ES sa stanovuje, že členské štáty by mali predložiť monitorovacie správy každoročne najneskôr do 30. júna. 7. Závery Kvalita palív úzko súvisí s emisiami CO2 a kvalitou ovzdušia, ako aj s úrovňou náročnosti a nákladnosti dosahovania požadovaných limitných hodnôt emisií škodlivín a skleníkových plynov na strane výroby. Z monitorovania kvality palív v roku 2010 vyplýva, že špecifikácie pre benzín a motorovú naftu ustanovené v smernici 98/70/ES sa všeobecne dodržiavajú a zistilo sa len veľmi málo prekročení limitných hodnôt. Postupné prijímanie normy EN 14274 členskými štátmi vedie k väčšej konzistentnosti údajov dostupných na účely posudzovania rôznych parametrov súvisiacich s kvalitou palív a členské štáty sa usilujú o zlepšenie v rovine pochopenia požiadaviek týkajúcich sa predkladania správ. Keďže prekročenia špecifikácií sú pomerne zriedkavé a väčšina členských štátov prijíma opatrenia s cieľom vyradiť nevyhovujúce palivá z predaja, Komisii nie sú známe žiadne negatívne dôsledky týchto prekročení limitov na automobilové emisie alebo funkciu motora. Komisia však vyzýva členské štáty, aby aj naďalej prijímali opatrenia v záujme zaistenia úplného súladu s cieľom zabrániť budúcemu výskytu podobných problémov a aby zabezpečovali predkladanie správ Komisii v rámci stanovených lehôt. [1] Smernica 98/70/ES týkajúca sa kvality benzínu a naftových palív, a ktorou sa mení a dopĺňa smernica Rady 93/12/EHS, Ú. v. ES L 350, 28.12.1998, s. 58. [2] Oktánové číslo stanovené výskumnou metódou (RON) je kvantitatívny ukazovateľ maximálneho kompresného pomeru, pri ktorom sa benzín môže používať v motore bez toho, aby v motore došlo k detonačnému spaľovaniu. Detonačné spaľovanie vedie k nadmernej spotrebe paliva a k zvýšeniu emisií prchavých organických zlúčenín a emisií oxidu uhoľnatého. [3] Tlak pár je ukazovateľom tendencie paliva k vyparovaniu. Reguluje sa v lete, pretože teploty v tomto ročnom období môžu viesť k vysokým emisiám prchavých organických zlúčenín, ktoré sú prekurzorom prízemného ozónu. V dôsledku prekročení dôjde k zvýšeniu emisií prchavých organických zlúčenín. [4] Bod destilácie určuje podiel paliva, ktoré sa odparuje pri 100 ˚C a 150 ˚C. Ohraničuje rozsah ľahších zložiek, ktoré sa môžu primiešať do benzínu. Prekročenia limitov by mohli viesť k tvorbe parných zátok a problémom s jazdnými vlastnosťami. [5] EN 14274:2003 Motorové palivá. Určovanie kvality benzínu a motorovej nafty. Monitorovací systém kvality palív (FQMS). [6] https://circabc.europa.eu/w/browse/5e89b837-2bec-4284-b9fe-c156271268f7. [7] Podrobnosti sú uvedené v oddiele 5. [8] V norme EN 14274 sa stanovuje minimálny počet vzoriek, ktoré sa majú odobrať z jednotlivých druhov paliva (v závislosti od použitého štatistického modelu a podielu predaja). V tejto norme sa stanovuje minimálny počet vzoriek, ktoré sa majú odobrať z jednotlivých druhov paliva. || Vzorky podľa druhu paliva a podľa letného a zimného obdobia* Model || Malá krajina || Veľká krajina Štatistický model A podľa normy EN 14274 || 50 || 100 Štatistický model B podľa normy EN 14274 || 100 || 200 Štatistický model C podľa normy EN 14274 || 50 || - Národný systém || - || - *Požiadavky na ročný odber vzoriek sú preto dvojnásobkom v tabuľke uvedených hodnôt na každý druh paliva. [9] V smernici sa povoľujú „národné monitorovacie systémy“, pokiaľ sa nimi dosiahnu rovnako spoľahlivé výsledky ako uplatňovaním normy EN 14724.